钦定古今图书集成/明伦汇编/官常典/第105卷 > 《封荆王𫖳太傅武宁镇海节度使制》
## 钦定古今图书集成/明伦汇编/官常典/第105卷 > 《封荆王𫖳太傅武宁镇海节度使制》

邓润甫

“朕罹国大忧，绍天明命。黄陵玉座，永怀复土之深；清
庙朱弦，序陟宁神之礼。哀恫罔极，感慕从中。念宗藩
尊属之贤，有文考同生之爱，图功甚茂，送往良勤。敷
告大廷，肆颁宝册。皇叔武昌武安等军节度鄂州潭州管内观察处置等使、守太保、开府仪同三司、持节
都督鄂州潭州诸军事、鄂州潭州刺史、上柱国荆王”
《赐赞，拜不名𫖳》，身端而行治，识“远而量夷。地则茂亲，
时惟明德。翼戴王室，雅有二南之风；表仪宗枝，独包
两献之学。协策庙社，乃心朝廷。昨朕承祧，畴劳锡命，
属缉裕陵之礼，远护灵驾之行。事有感怀，义当褒异。
是用进以官班之等，宠之帝傅之崇。出节徐郊，建麾
青社，以应采菽来朝之赐，以慰棠棣”孔怀之情。於戏！
《诗》美大宗，是为四国之翰；礼尊叔父，固曰一人之嘉。
往服宠光，益膺福祉。